Stanovisko Komisie podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady k návrhu rozhodnutia, ktorým sa ustanovuje program Kultúra 2007 (2007-2013) (KOM(2004) 469, konečné znenie) ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2006/0682 v konečnom znení - COD 2004/0150 */





[pic] | KOMISIA EURÓPSKYCH SPOLOČENSTIEV | Brusel, 10.11.2006 KOM(2006) 682 v konečnom znení 2004/0150 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady k návrhu rozhodnutia, ktorým sa ustanovuje program Kultúra 2007 (2007-2013) (KOM(2004) 469, konečné znenie) KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2004/0150 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady k návrhu rozhodnutia, ktorým sa ustanovuje program Kultúra 2007 (2007-2013) (KOM(2004) 469, konečné znenie) 1. Úvod Podľa článku 251 ods. 2 tretieho pododseku písm. c) Zmluvy o ES Komisia vydá stanovisko k zmenám a doplneniam navrhnutým Európskym parlamentom v druhom čítaní. Stanovisko Komisie týkajúce sa zmiem a doplnení prijatých Európskym parlamentom sa uvádza nižšie. 2. Súvislosti Dátum doručenia návrhu Európskemu parlamentu a Rade (dokument KOM(2004) 469, konečné znenie - 2004/0150 (COD)): | 15. júl 2004 | Dátum stanoviska Výboru regiónov: | 23. február 2005 | Dátum stanoviska Európskeho parlamentu v prvom čítaní: | 25. október 2005 | Dátum politickej dohody v Rade: | 18. máj 2006 | Dátum prijatia spoločnej pozície: | 18. júl 2006 | Dátum stanoviska v druhom čítaní: | 25. október 2006 | 3. Cieľ návrhu Komisie Cieľom návrhu Komisie je ustanoviť program, ktorý môže na báze kultúrnej spolupráce medzi umelcami, kultúrnymi subjektmi a inštitúciami prispieť k utuženiu spoločných kultúrnych hodnôt v rámci Európy. Jeho úsilím bude podporiť multilaterálnu spoluprácu v rámci Európy, ako aj prispieť k vývinu európskej identity formou zdola nahor formou vzájomných činností medzi občanmi. V porovnaní s predchádzajúcimi programami sa tento program vo vyššej miere sústreďuje na posilnenie kultúrnej spolupráce so zameraním akcie EÚ na tri hlavné ciele, ktoré boli označené ako ciele so silnou európskou pridanou hodnotou: cezhraničná mobilita ľudí pracujúcich v sektore kultúry, cezhraničný pohyb umeleckých diel, ako aj umeleckých a kultúrnych výrobkov a dialóg medzi kultúrami. Program pozostáva z troch častí: i) priama podpora projektov v oblasti kultúrnej spolupráce, ii) podpora inštitúcií európskej kultúrnej spolupráce a iii) podpora štúdií, zbierania a šírenia informácií v oblasti kultúrnej spolupráce. 4. STANOVISKO KOMISIE K ZMENÁM A DOPLNENIAM, KTORÉ PRIJAL EURÓPSKY PARLAMENT Komisia prijíma všetky tri zmeny a doplnenia, ktoré prijal Európsky parlament. Tieto zmeny a doplnenia sú výsledkom spoločného kompromisu, ku ktorému dospeli Európsky parlament a Rada pre druhé čítanie. Sú v súlade s cieľmi pôvodného návrhu Komisie. Prvou zmenou a doplnením sa zdôrazňuje potreba, ktorá bola obsiahnutá už v pôvodnom návrhu a podľa ktorej treba ísť do väčšej hĺbky, než len uplatňovať jednoduchý prístup na základe projektu, a podporovať kultúrne subjekty aktívne na európskej úrovni v ich fungovaní. Druhou zmenou a doplnením sa obmedzuje používanie komitologického postupu len pre jedinú podoblasť programu (časť 1.1, viacročné projekty) a v porovnaní so znením spoločnej pozície sa výrazne prikláňa k pôvodnej pozícii Komisie. Komitologický postup sa nebude uplatňovať v prípade krátkodobých projektov (časť 1.2, opatrenia v oblasti spolupráce), ani v prípade kultúrnych subjektov (časť 2), aby nedochádzalo k predlžovaniu vnútorného rozhodovacieho postupu v súvislosti s implementáciou programu bez skutočnej pridanej hodnoty. Treťou zmenou a doplnením sa napokon znižuje počet dní medzi uverejnením rozhodnutia a nadobudnutím jeho účinnosti z 20 na 1 deň, čím sa urýchli implementácia programu. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie. 6. Vyhlásenie Komisie Komisia pri príležitosti prijatia spoločnej pozície urobila jednostranné vyhlásenie (pozri prílohu). PRÍLOHA Vyhlásenie Komisie k finančnému balíku Komisia by chcela legislatívny orgán upozorniť na to, že je potrebné, aby bol finančný balík uvedený v základnom právnom predpise, ktorým sa ustanovuje program Kultúra (2007-2013), najneskôr pri konečnom uverejnení v Úradnom vestníku vyjadrený v súčasných cenách. Táto skutočnosť zodpovedá bežnej rozpočtovej praxi a umožňuje zabezpečiť, aby sa rozhodnutia legislatívneho orgánu dôsledne dodržiavali. V prípade uvedeného programu suma pri súčasných cenách predstavuje 400 miliónov eur.